Strategia Iranului după atacurile SUA. Cum e perceput Trump și ce spun oamenii din Teheran. Analiza jurnalistei Carmen Gavrilă
Statele Unite au lansat atacuri masive asupra a trei instalații nucleare din Iran, provocând o reacție dură din partea regimului de la Teheran, care amenință cu represalii, inclusiv împotriva Israelului. În timp ce Donald Trump avertizează că, dacă Iranul nu revine la masa negocierilor, „va urma o tragedie”, autoritățile iraniene discută scenarii radicale, de la închiderea strâmtorii Ormuz și expulzarea inspectorilor AIEA, până la reactivarea rebelilor houthi în Marea Roșie. Jurnalista Carmen Gavrilă a explicat în exclusivitate pentru Digi24 care sunt mișcările posibile ale Iranului, ce rol joacă imaginea lui Trump în strategia Teheranului și cum reacționează societatea iraniană în fața acestei escaladări.